Aprili 2014

Sicilia e cuntinenti
27 di aprili
Roma: Li papi Giuvanni XXIII e Giuvanni Paulu II foru prucramati santi n chiazza San Pietru.
Puzzaddu: Circa 2100 mmigrati sbarcaru ntê costi siciliani ntî l'ùrtimi 24 uri.

20 di aprili
Puzzaddu: Tra sàbbatu e duminica forru fatti sbarcari 818 immigrati n pruvinenza dû nordafrica, pi chidda ca rapprisenta di diversi misi na vera e propria emirgenza umanitaria.

4 di aprili
Catania: Nu tirrimotu di gradu 5,6 dâ scala Richter fu sintutu ntî tuttu lu sud di l'Italia. L'epicentru s'attruvava n Grecia ntô mari Eggeu, tra l'Attica e li isuli Cicladi. Nun foru signalati danni.
Munnu
18 di aprili
Ginevra: Rapprisintanti di lu cuvernu di l'Ucraina, dâ Russia di l'Unioni Europea e dê Stati Uniti s'ancuntraru a Ginevra pi arrisòrviri la quistioni di l'est di l'Ucraina, unni attuarmenti manifistanti siparatisti occùpunu diversi palazzi di l'amministrazzioni.

17 di aprili
Huston: La NASA annunciau la scuperta di Kepler-186f, nu pianeta extrasulari di diminsioni e timpiratura ca si pònu paragunari â Terra.